Diari Oficial de la Generalitat Valenciana


Sumari del DOGV 9562, del 27-03-2023 (2023/3076)

RESOLUCIÓ d'11 de març de 2023, de la consellera de Política Territorial, Obres Públiques i Mobilitat, per la qual es declara deserta la convocatòria de lliure designació número 136/2022, de 30 de novembre, de 2022.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9562

Data del DOGV
:   27-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/3076


Data del document
:   11-03-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * concurs administratiu

RESOLUCIÓ d'11 de març de 2023, de la consellera de Política Territorial, Obres Públiques i Mobilitat, per la qual es declara deserta la convocatòria de lliure designació número 136/2022, de 30 de novembre, de 2022. [2023/3076]  
Vista la Resolució de data 30 de novembre de 2022, de la Direcció General de Funció Pública, per la qual es convoca la provisió, pel sistema de lliure designació, del lloc de treball vacant de naturalesa funcionarial a la Conselleria de Política Territorial, Obres Públiques i Mobilitat número 39807, subdirector/a general d'Infraestructura Verda, Paisatge i Gestió Territorial, Convocatòria número 136/2022.  
  
Vist l'informe preceptiu i vinculant, de data 23 de desembre de 2022, emés per la Direcció General de Funció Pública, sobre el compliment dels requisits de participació de les persones interessades, per a la provisió corresponent a aquesta Convocatòria 136/2022, pel procediment de lliure designació, del lloc de treball núm. 39661.  
  
Tenint en compte les tres sol·licituds de participació presentades dins del termini conferit en la convocatòria, corresponents a tres funcionaris de carrera de diversos organismes de l'Administració central de l'Estat, totes aquestes admeses per la Direcció General de Funció Pública, en tractar-se d'un lloc de provisió obert al personal d'altres administracions públiques.  
Vist l'informe de la Direcció General de Política Territorial i Paisatge de data 23.02.2023 i realitzades les entrevistes als tres aspirants amb data 6 de març de 2023, en aquesta sotssecretaria, s'ha realitzat una exhaustiva anàlisi de la situació de la Direcció General i de les necessitats que concorren en la provisió del lloc.  
Per a la resolució d'aquesta convocatòria se ha tingut en compte la configuració i les funcions del lloc oferit, subdirector/a general d'Infraestructura Verda, Paisatge i Gestió Territorial, adscrit a la Direcció General de Política Territorial i Paisatge d'aquesta conselleria, el qual va ser classificat a conseqüència del que es disposa en l'Ordre 1/2022, de 28 de gener, per la qual es modifica l'Ordre 2/2021, de 16 de març, de desenvolupament del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de la Política Territorial, Obres Públiques i Mobilitat.  
En el contingut funcional del lloc de treball destaca el coneixement, per a la seua aplicació, de l'Estratègia Territorial de la Comunitat Valenciana. De la mateixa manera, el coneixement dels diferents instruments d'ordenació territorial, les seues determinacions, així com l'aplicació d'aquests instruments. Sense oblidar les funcions relacionades amb les autoritzacions d'aprofitament d'energies renovables, tant estatals com autonòmiques, la finalitat de les quals és donar resposta a l'emergència climàtica i complir els diferents indicadors d'emissió i neutralitat en relació amb l'Estratègia de la UE per a 2050.  
Aquest últim grup de funcions suposa un enorme volum de projectes en tramitació d'importància prioritària, els quals estan sotmesos a terminis molt concrets en aquest primer semestre de 2023, per la qual cosa requereixen que el responsable tècnic de major rang, que seria el titular de la Subdirecció General objecte d'aquest procediment de provisió, dispose de la suficient preparació tècnica i experiència professional en l'àmbit de l'Administració de la Generalitat, ja que diversos departaments de la qual estan implicats de manera conjunta o successiva en la tramitació dels expedients esmentats.  
Partint del que s'ha exposat en els paràgrafs anteriors, han sigut analitzat els historials professionals de competències i capacitats aportats pels tres aspirants, sens dubte meritoris en els respectius àmbits professionals.  
No obstant això, d'aquesta documentació es desprén que cap d'ells ha desenvolupat durant la seua carrera professional tasques mínimament relacionades amb el contingut del lloc de subdirector/a general d'Infraestructura Verda, Paisatge i Gestió Territorial, i, per tant, els tres funcionaris estatals interessats resulten completament aliens a l'estructura, organització i funcionament, no sols d'aquesta Conselleria de Política Territorial, Obres Públiques i Mobilitat, sinó de qualsevol altre departament de l'Administració de la Generalitat, raons per les quals únicament es pot concloure que cap dels candidats resulta idoni per a l'adjudicació del lloc número 34116 amb caràcter definitiu, en aquest moment, en el qual resulta necessari el compliment de terminis concrets i peremptoris de gran transcendència.  
De conformitat amb el que es disposa en la base quarta de la resolució de la convocatòria esmentada, així com en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, així com la Resolució de 23 de juliol de 2019, del conseller de Política Territorial, Obres Públiques i Mobilitat, sobre delegació de l'exercici de competències en determinats òrgans de la Conselleria, resolc:  
  
  
Declarar deserta la convocatòria de lliure designació número 136/2022 en no ser considerat idoni per al lloc cap dels tres candidats.  
  
La publicació d'aquesta resolució produirà els efectes de notificació, d'acord amb el que es disposa en l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que esgota la via administrativa, es podrà interposar, potestativament, un recurs de reposició davant el mateix òrgan que va dictar l'acte objecte de recurs, en el termini d'un mes comptador des de l'endemà de la publicació; o recurs contenciós administratiu davant els jutjats contenciós administratius de València, o del domicili del demandant, a elecció d'aquest, en el termini de dos mesos comptador des de l'endemà de la seua publicació.  
Tot això de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 11 de març de 2023.- La consellera de Política Territorial, Obres Públiques i Mobilitat, (p. d. R 23.07.2019; DOGV 8600, 26.07.2019) el sotssecretari: Rafael Francisco Briet Seguí.